정조 10년 · 목
禁府啓言。咸鏡監司鄭民始狀啓以爲。鏡城前判官閔慶世。貪婪不法。極其狼藉。臣多歧廉探。略得實狀座首由吏及監色等應問各人。一幷捉致。別定査官。詳細査實矣。卽接査官定平縣監李禹昌牒呈內。各該人等査實取招。則京主人韓載郁以爲。昨年粟。太。黃大口。常大口。冬太。春太。海蔘。紅蛤。續布價錢。合九百七十五兩。已盡區處。黃大口。常大口價錢。合一百十三兩零。留置於元山南處明家。乾文魚一百五十尾。洪魚十尾。海蔘二十五斗。紅蛤二十三斗。黃大口五同。常大口三同。姑未作錢。留置於南處明家。今春粟。田米。太。租。牟。木麥。白木。大口價錢。合二千六百八十二兩零內。八百五十兩。換給於瑞山金郞廳處。粟三百四十六石。白木六同四十六疋。換貿明太三千九百三十二級。被捉於兵營摘奸時在錢一千一百五十三兩零。上京後報給次。姑爲逢受營主人。營奴守岑以爲。昨春粟價錢八百二十九兩零。換送於京主人處。今春田米粟價錢合一千九百七十四兩內。八百五十兩。換給於册房來留金郞廳上京時。一百七十八兩零以破船粟價除之。餘錢九百四十五兩零。姑未備報。座首朴益亨由吏李國漢以爲。本官之科外徵斂。一道喧傳。何敢發明乎。還上捧上後。剩穀百石取一石。稱以流例百一條。而兩年剩條。各穀爲一千五十一石十一斗零。官屯田二十六結零。在前則隨起收稅。而各以所種之穀收捧。故各穀都不過八九十石。而今番則毋論陳起。分作三等。以正穀收捧。故兩年所捧各穀爲七百石零。甲辰春還分時。邑倉色吏有所私分。現發於監賑使査覈。使之待秋捧入還錄矣。本官到任後。稱以會色剩穀。各穀折米二百三十六石。自官取用。各倉糶糴時還案所入紙筆墨之資。例爲幷錄於還案。收用於民間。而本官到任後。還案査櫛。各穀二百六十三石。自官取用。各倉監色輩應食色落穀。還穀未傳掌之前。儲置於庫中。傳掌後。各自分食。自是前例。而各穀二百二十八石九斗零。本官反庫時。稱以剩穀而取用。昨年還分後。各倉空石。勒給於民間。每立牟則四升。太則三升磨鍊徵捧。各穀爲二百十四石十斗零。昨年年還加分取用耗條五十七石七斗零。田結收租時。該色輩有略千偸食之穀。而査櫛田案餘數。田米三十六石一斗零。稱以剩穀而取用。本府前例。牟租粟三穀折米。土式則每石米七斗五升。戶式則每石米六斗。故昨年各倉所在會外租。以戶式防給民還。以土式還捧於民間。剩田米三十一石十三斗零。亦爲取用。內寺奴報總後。隱漏餘奴貢田米十八石十一斗零。亦爲取用。昨年內奴婢推刷時所捧人情四升布七同。自官出給。白木三同換貿。以備大同庫續布應下之需。而大同元捧續布。以穀代捧於民間者。牟三百七十五石。本府境內。元無採藿之例矣。別定吏奴。採藿於海津。而幷與明川所採昆布。分給海戶。代捧白木一同四十疋。一同移下工庫。四十疋亦付大同庫作穀者。牟爲九十五石。營繕所用柴草炭炬。以穀代捧合太六百七十五石四斗零。官廳所用雉雞。工庫所用木物席子。自前酬用。所餘不多矣。本官則各樣下記。專事減削。作穀收捧於民間。合折米一百十一石四斗零。式年戶籍時。書役紙筆墨價。例爲收捧於民間。需用後或有餘數。則會錄於大同庫。自是詳定。而本官則凡諸所用。一幷減給。餘太二百七十九石十二斗零。盡數取用。大同上下新延從馬及名日祭馱等價續布。幷以穀代捧於民間。合太爲七百九十五石。營府修理。例以補民庫穀上下。而各處衙舍。不爲修理。虛作名目而取用者。各穀爲五十一石二斗零。下輩還上之防給取剩者。雇馬喂價之濫捧贏餘者。各庫監色所食而未及出庫者。歸之幻弄而屬公者。合各穀五十六石九斗。亦爲取用。都合各穀五千二百七十八石零內太二百七十四石。到任初。推移於倉穀。發賣民間。而每石代木一疋式合白木五同二十四疋捧納。則本官又使太二百七十四石。從戶式作粟。粟爲三百四十二石七斗零。而每石代白木一疋支計。則比前太換木之數。白木加爲一同八疋零。故徵於色吏等處。發賣次田米七石京主人處出給。五十五石營主人處出給。三百九十五石元山人南赫明處出給。餘在各穀四千五百四十六石十三斗零。又爲作粟五千一百七十二石六斗零。發賣次一千九百三十三石京主人處出給。二千十四石七斗零營主人處出給。一千一百石南赫明處出給。七十石民人等處發賣。四十五石零官奴京喆處首髢價出給。餘在者九石零。而以上各穀作粟事。則甲辰乙巳兩年舊還捧上時。及交濟穀雜穀換作正穀時。互相換色加數。收捧於民間。而不足之數。又於正穀中以雜穀充數而取用。昨年內奴推刷時。招內奴頭目等。先問刷官下來時前例所捧之數。仍曰前例不可全廢。內奴等處細布二同。名以例單勒捧。出付進上色吏朴七龍。載船以送。★(朱/乙)溫民金萬元之妻朱村民尹玄。本非內奴婢。而稱以內奴支屬。萬元處白木一同。尹玄處白木二十疋。幷勒捧。又査得落漏內奴三十二名。每名續布一疋收捧以用。春秋等均稅錢一兩代白木一疋式捧上。貿米會錄後。贏餘白木四十餘疋。乃該吏之聊賴者。而到任後。三等條餘木二同三十餘疋。幷徵於該色取用。昨夏東西倉穀。運入邑倉時。斛量欠縮田米爲六十八石。分徵於船漢等處。而先以官用穀防納。每石價白木二疋折定收捧合白木二同三十六疋。仍又換貿大口。而白木每三十一尺五寸大口一同式。都數爲七千七百五十尾。而勒捧於海戶。再昨冬。分付山面。貿納獤皮。而納一二令者。謂以地稅。初不給價。納四五令者。以若干木疋塞責。前後收捧。爲三十六令。淸差時。勒買九首牛。入送會寧開市。行商之入本府境者。例有捧稅之規。而白木每馱。陸商則細木三十五尺一疋。海商則常木三十五尺一疋式應稅矣。本官到任後。毋論水陸商。細木四十尺式勒捧。而若非細木。則常木二疋式收捧。商人納稅後。白木散給興販。則不計納稅與否。又爲疊徵。商賈輩呼冤喧藉。昨夏如干斗米出給於境內巫男等處。鍮鐵二十餘斤勒督貿納。戶籍時雜費。海戶則收捧大口。發賣酬用矣。今式年戶籍所大口二十馱。自官出給白木二同而換貿。進上色吏朴七龍船中載送。四名日祭需。收捧於海戶。雖是邑規。曾前則一年兩名日磨鍊。而每名日蔘蛤一二斗大口一同文魚限十尾收捧給價矣。本官則各名日祭需。一倂磨鍊。每名日文魚二十尾別大口二同紅蛤五斗海蔘四斗五升勒定擇捧。巫覡等收稅之節。自前每名五升布一疋四升布一疋黃毛一條收捧矣。本官則五升代十三升布。四升代十升布。黃毛體小則一條代二條式勒捧。水陸生靈。無不被害。推刷監官崔興仁色吏南成八以爲。甲辰十二月始自本官推刷時。收布之節。由吏次知多數點退。各社頭目等。憑藉官令。隨而肥己。內奴等惟願推刷官之復設。則其刻骨之冤。不言可想云矣。鏡城官力。未免薄。況而十餘朔之間。計其貪贜之數。則穀物之發賣。米太爲七百三十餘石。粟爲五千一百七十餘石。雜物之載運者。布爲三百四十餘疋。大口爲五千七百八十五尾。明太爲一千三百八十級。其外些少雜種及前已輸去者。不在此中。而觀此收取之由。則還捧剩穀之百一條。藉曰謬例。馱價續布之換作穀。雖有原布。俱不以本色取用。其所翻弄。已是不法。而官廳營繕工庫雜物之代捧。無非勒徵。而至於空石之作穀而極矣。官屯吏剩私分等穀之取用。無非抑奪。而至於昆藿之作穀而極矣。牟還之私自加分。餘奴之私自捧貢。俱係犯科。而其他細瑣非理之事。難以枚擧。若其新舊還穀交濟穀恣意幻弄。惟事浚剝。革罷推刷官。卽我聖上首初仁政。而反行侵虐之事。例單之擇捧細布。平民之侵索綿布。貢米闕布之全事肥己。至於一邑之內奴。願復刷官。論其所犯。不特貪婪之罪而已。其罪狀。令攸司稟處云矣。以道啓辭意。反覆嚴覈。則許多不法之罪。狼藉畢露。五千餘包穀物之後民射利。入私肥己之狀。旣已遲晚。則其餘鄙瑣之事。在渠雖是薄物細故。其所納供。專事粧撰。刑推得情。上項旣遲晚之數爻。已係贜律。此與尋常罪囚有異。請移囚南間。待其諸條之輸款。照法勘斷。敎以。事係贜汚。移囚南間事。依施。半萬包穀物之剝割民間。恣意肥己。間有公穀之反弄。亦多白地勒取者。近來懲貪之典。雖曰蕩然。渠若有一分畏國法之心。寧或乃爾。前此大吏之貪墨。藉令有漏網者。朝家處分。只從已現發者。以其律勘斷。到今査案昭在。贓物已執。渠雖喙長三尺。元無發明之端。而觀此爰辭睍睆之說。極其巧密。以此口給。優可作俑。問目諸條。雖似輸款。其中吞吐數件事。不可不更覈。待歸一後照律。初招時卿等所出問目。甚爲該詳。更爲反覆嚴問。渠之許多罪犯。難以殫記。而最是推刷時虐政。添一罔赦之斷案。渠亦人耳。出自侍從之列。忍於此制。首先毀壞。使北民反願刷官之復舊。是可忍爲。孰有不可忍爲者。此一款。卽當刑推取服。而與其刑下捧遲晚。曷若自渠口直招於平問時。旣命推覈之後。巨細干犯。一一取服然後。始可以究竟處決。將此判付。參以卿等意見。待明朝開坐究問。如不直招。直以施威之意。草記擧行。